3.5.2023
EL
Επίσημη Εφημερίδα της Ευρωπαϊκής Ένωσης
C 156/31
Δημοσίευση αίτησης καταχώρισης ονομασίας σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ.
1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (2023/C 156/06)
Η παρούσα δημοσίευση παρέχει το δικαίωμα ένστασης κατά της αίτησης σύμφωνα με το άρθρο 51 του κανονισμού (ΕΕ) αριθ.
1151/2012 του Ευρωπαϊκού Κοινοβουλίου και του Συμβουλίου (1), εντός τριών μηνών από την ημερομηνία της παρούσας δημοσίευσης.
ΕΝΙΑΙΟ ΕΓΓΡΑΦΟ
«Sidra da Madeira» Αριθ.
ΕΕ: PGI-PT-02641 — 14.10.2020 ΠΟΠ ( ) ΠΓΕ (X) 1.
Ονομασία/-ες «Sidra da Madeira»
2.
Κράτος μέλος ή τρίτη χώρα Πορτογαλία
3.
Περιγραφή του γεωργικού προϊόντος ή του τροφίμου
3.1.
Τύπος προϊόντος Κλάση 1.8.
Λοιπά προϊόντα του παραρτήματος I της Συνθήκης (μπαχαρικά κ.λπ.)
3.2.
Περιγραφή του προϊόντος που φέρει την προβλεπόμενη στο σημείο 1 ονομασία Το προϊόν «Sidra da Madeira» είναι το ποτό που λαμβάνεται από τη ζύμωση του φυσικού χυμού που προκύπτει από τη συμπίεση νωπών καρπών των παραδοσιακών και άλλων ποικιλιών μήλων (Malus domestica Borkh.) και, ενίοτε, μειγμάτων μήλων και αχλαδιών (Pyrus communis L.), τα οποία καλλιεργούνται αποκλειστικά στη νήσο Μαδέρα.
Παρασκευάζεται σύμφωνα με παραδοσιακές ή ειδικές μεθόδους παραγωγής του νησιού.
Πρόκειται για φυσικό μηλίτη ο οποίος παράγεται αποκλειστικά με ζύμωση του χυμού που λαμβάνεται με τεμαχισμό, άλεση, σύνθλιψη και συμπίεση τοπικά παραγόμενων μήλων και, ενίοτε, αχλαδιών, το οποίο σημαίνει ότι η περιεκτικότητά του σε σάκχαρα και σε διοξείδιο του άνθρακα είναι αμιγώς ενδογενούς προέλευσης.
Παρέχεται επίσης ως ανθρακούχος φυσικός μηλίτης, ο οποίος αποκτά τον αεριούχο χαρακτήρα του εξολοκλήρου ή εν μέρει με την προσθήκη διοξειδίου του άνθρακα.
Γενικά, το προϊόν διαθέτει τα ακόλουθα χαρακτηριστικά: ελάχιστος αλκοολικός τίτλος 5 % (κατ’ όγκο στους 20 oC)· περιεκτικότητα σε ζυμώσιμα σάκχαρα μικρότερη από 15 g/l· ελάχιστη ολική οξύτητα (σε μηλικό οξύ) 3 g/l και έως 10 g/l· μέγιστη πτητική οξύτητα (εκφραζόμενη σε οξικό οξύ) 1,8 g/l και μέγιστη περιεκτικότητα σε ολικό διοξείδιο του θείου (εκφραζόμενη ως SO2) 200 mg/l.
Ανάλογα με τον συνδυασμό των ειδών και των ποικιλιών των καρπών που χρησιμοποιούνται, το «Sidra da Madeira» έχει λαμπερό κίτρινο χρώμα του λεμονιού έως αχυροκίτρινο χρώμα, με πορτοκαλί αποχρώσεις, διαυγή όψη όταν διηθείται ή με κάποιο ίζημα όταν δεν διηθείται.
Έχει φρέσκο, αυθεντικό άρωμα, που αποκαλύπτει έναν φρουτώδη χαρακτήρα μέτριας έως μεγάλης έντασης, με έντονες νότες πράσινου μήλου, ώριμου μήλου, κυδωνιού και/ή εσπεριδοειδών, οι οποίες σχηματίζουν ένα ισορροπημένο και ευχάριστο σύνολο.
(1) EE L 343 της 14.12.2012, σ.
1.